Разговор:Свргавање Слободана Милошевића/Архива 1

message: Ово и даље нема почетак. И звучи много неенциклопедијски. Више као нечији лични коментар. Као када ћаскаш са друштвом или пишеш блог. Није као документарни филм.  --Милан Тешовић 10:56, 12. март 2006. (CET)
replies: text: Онда треба то исправити, по мом мишљењу...  22:41, 5. новембар 2017. (CET)
thread_title:  Енциклопедичност 

message: Као што је Милан написао горе, ово не личи на енциклопедијски чланак. Да се преради да личи на енциклопедијску одредницу о демонстрацијама 5. октобра. --Бране Јовановић, ДГзС <~> 11:23, 11. јун 2007. (CEST)
replies: text: Ја бих то онда исправио, не знам шта други мисле...  22:41, 5. новембар 2017. (CET)
thread_title:  Прерађивање 

message: Није енциклопедијски, а није ни Бог зна како неутралан. Прерађивање ПОД ХИТНО, обзиром да се ближи 10 година догађаја... --ХЕЈТЕР (разговор) 22:37, 24. август 2010. (CEST)
replies: text: То треба поправити, поготово јер се ближи 10 година (ево сад 2017. јубиларних 17).  22:41, 5. новембар 2017. (CET)
thread_title:  Не ваља чланак 

message: Молим администраторе да врате старо име овог чланка (Демонстрације 5. октобра 2000) јер је садашњи назив (Свргавање Слободана Милошевића) пристрасан и тенденциозан. Такође молим да се отвори расправа о садржају чланка, која је такође проблематична. --Немања001 (разговор) 22:34, 4. новембар 2017. (CET)
replies: text: Шта ће ти администратори за то? Може обични корисник (након три дана од отварања налога, како се сећам) премештати чланке.

text: Промену назива је у овој измени извршио корисник VS6507, али на погрешно (Смакнуће Слободана Милошевића). Затим сам ја преместио на исправнији назив у односу на онај (Свргавање Слободана Милошевића) уз адекватан опис измене, адекватан за разлику од рецимо овог (hvala na korekciji, smaknuce je rec koja postoji u srpskom jeziku BTW Obuseru, dragi brate moi) — који је дао неки блокирани корисник и који је поред тога што је неадекватан и бесмислен (смакнуће сам променио у свргавање јер не видим нигде у чланку да је описано како је субјект у питању смакнут, да му је живот одузет на некој столици или вешањем [умро је 2006, а демонстрације су завршене 2000; према ономе што пише у два одговарајућа чланка у питању], него је свргнут са својих политичких позиција од стране нових који су преузели власт; драги брате мои је неадекватно и бесмислено).

text: Ти ако желиш преместити на неки други назив објасни тачно зашто и кад се постигне консензус премести, или премести одмах па можда ће неко ући у рат измена (ја нећу сигурно, а не верујем ни да ће остали јер су ово бесмислене теме).

text: Такође, нема потребе за мољењем икога да се отвори расправа — ето већ си је отворио, хајмо сад расправљати уз аргументе...  22:33, 5. новембар 2017. (CET)
replies: text: : Име овог чланка је годинама било Демонстрације 5. октобра 2000, од његовог настанка све до пре неколико месеци, када га је један корисник променио у бесмислено име (Смакнуће Слободана Милошевића), без консултације са било ким, иако чланак обрађује веома важан, али и контроверзан догађај у српској историји. Промењен је и садржај чланка, где су демонстрације представљене као нека револуција, што је крајње пристрасно мишљење. Због свега тога сам молио да се отвори расправа о овоме, па и да се укључе администратори ако треба, јер није примерено да се неко по свом нахођењу поиграва чланком о догађају који је веома контроверзан, али и историјски важан. Зато мислим да се око имена чланка и његовог садржаја треба постићи консензус и чланак преправити тако да буде енциклопедијски, објективан и неутралан. --Немања001 (разговор) 02:23, 16. новембар 2017. (CET)
replies: text: :: Ако је „годинама било” не мора да значи да је било и исправно. Таква бахата преименовавања су непожељна, јер није дато објашњење. Једино решење је консензус након излагања аргумената, све остало је наметање.  03:10, 17. новембар 2017. (CET)
thread_title:  Име чланка